Józef Marcinkiewicz (* 30. marec 1910, Cimoszka, Poľsko, vtedy Ruská ríša - † 1940, Charkov, Ukrajina, vtedy ZSSR) bol poľský matematik a študent Antoniho Zygmunda. Zaoberal sa predovšetkým matematickou analýzou a teóriou pravdepodobnosti. Je po ňom pomenovaných viacero viet, najznámejšia je pravdepodobne Marcinkiewiczova veta o interpolácii. V roku 1940 bol v Charkove popravený v rámci katynského masakru.